[{"text_idx": "#000000", "text": "Pas Covid: 'Aros byth a hefyd' i addasu technoleg i Gymru"}, {"text_idx": "#000002", "text": "Dywedodd Eluned Morgan eu bod \"yn ddibynnol i raddau helaeth ar y sefyllfa yn Lloegr\" er mwyn cyflwyno pasys Covid dwyieithog."}, {"text_idx": "#000003", "text": "Mae penderfyniad Llywodraeth Cymru i gyflwyno 'pas Covid' i fynychu rhai digwyddiadau yn golygu, o 11 Hydref, bydd yn rhaid i unrhyw un dros 18 sydd am fynd i glwb nos neu ddigwyddiad torfol ddangos eu bod nhw un ai wedi cael eu brechu'n llawn, neu wedi cael prawf llif unffordd (LFT) negyddol o fewn 48 awr."}, {"text_idx": "#000004", "text": "Er mwyn cael pas Covid y GIG rhaid defnyddio gwefan nhs.uk, sy'n eich galluogi i greu pas Covid drwy ddefnyddio ffo\u0302n clyfar neu gyfrifiadur."}, {"text_idx": "#000005", "text": "Nid yw pobl sy'n byw yng Nghymru yn medru cael y pas drwy ap y GIG oherwydd dim ond yn Lloegr y mae'n ddilys."}, {"text_idx": "#000006", "text": "Er mwyn cael copi dwyieithog o'r pas, rhaid gwneud cais am fersiwn bapur trwy ffonio 0300 303 5667 rhwng 09:00 a 17:00 saith diwrnod yr wythnos."}, {"text_idx": "#000007", "text": "Gall gymryd hyd at 10 diwrnod gwaith i'r dystysgrif gyrraedd."}, {"text_idx": "#000008", "text": "Yn y Senedd, dywedodd Sia\u0302n Gwenllian, AS Plaid Cymru sy'n cynrychioli Arfon: \"Ers cyflwyno'r pas cyn cychwyn yr haf ar gyfer teithio rhyngwladol, mae Plaid Cymru ac eraill wedi codi'r mater o'r gallu i gael mynediad at y system drwy gyfwng y Gymraeg."}, {"text_idx": "#000009", "text": "\"Felly, gaf i ofyn i chi pa bryd fydd y gwasanaeth cyfrwng Cymraeg ar gael i dderbyn pas Covid?\""}, {"text_idx": "#000010", "text": "Disgrifiad o\u2019r llun, Mae angen prawf o fod wedi cael brechiad eisoes ar gyfer rhai digwyddiadau mawr"}, {"text_idx": "#000012", "text": "\"Ry'n ni'n gwybod, er enghraifft, fod y system ar hyn o bryd os y\u0302'ch chi'n lawr lwytho ap sydd yn dweud os ydych chi yn gallu cael pas Covid, ar hyn o bryd yn dweud Lloegr. Erbyn diwedd y mis, mi fydd e'n dweud Cymru hefyd."}, {"text_idx": "#000013", "text": "\"Felly, ry'n ni'n aros byth a hefyd iddyn nhw symud yn Lloegr. Nhw sy'n gorfod gwneud y newidiadau yma ar ein rhan ni.\""}, {"text_idx": "#000014", "text": "Dywedodd llefarydd ar ran Comisiynydd y Gymraeg wrth BBC Cymru: 'Rydym yn ymwybodol nad yw'r pa\u0300s ar gael yn electronig yn y Gymraeg ar hyn o bryd, ac wedi ysgrifennu at y llywodraeth am ragor o wybodaeth."}, {"text_idx": "#000015", "text": "\"Rydym yn aros am ddatrysiad llawn gan Lywodraeth Cymru i hyn.'"}, {"text_idx": "#000016", "text": "Ychwanegodd llefarydd ar ran Llywodraeth Cymru: \"Rydym yn gweithio gyda Llywodraeth y DU i ddarparu fersiynau dwyieithog o'r pas NHS.UK a NHS Covid ac rydym yn deall y bydd ar gael yn fuan.\""}, {"text_idx": "#000018", "text": "Pwy sydd angen pas Covid?"}, {"text_idx": "#000019", "text": "O 11 Hydref ymlaen, bydd angen i bobl dros 18 oed ddangos Pas Covid y GIG i fynd i'r canlynol:"}, {"text_idx": "#000020", "text": "Clybiau nos;Digwyddiadau dan do heb seddi ar gyfer mwy na 500 o bobl, fel cyngherddau neu gonfensiynau;Digwyddiadau awyr agored heb seddi ar gyfer mwy na 4,000 o bobl;Unrhyw leoliad neu ddigwyddiad sy'n cynnwys mwy na 10,000 o bobl."}, {"text_idx": "#000027", "text": "Dewisiadau 'anoddach' ar o\u0302l codi cyflogau staff GIGPublished13 awr yn o\u0302lGwynedd: Cynllun hostel gwyliau i hen gartref gofalPublished19 awr yn o\u0302lGwagio tai wedi ta\u0302n mewn ty\u0302 teras ym MhontypriddPublished14 awr yn o\u0302l"}, {"text_idx": "#000034", "text": "'Gw\u0302yl Fair Forwyn, dechrau'r gwanwyn'"}, {"text_idx": "#000036", "text": "Stifyn Parri 'wedi helpu ei hun ac eraill' drwy Brookside"}, {"text_idx": "#000039", "text": "Y syniadau dadleuol y tu o\u0302l i Plant y Fflam"}, {"text_idx": "#000040", "text": "Cysylltwch a\u0302 niTabledi a ffonau symudolHefyd yn Gymraeg"}]